b'\n_START_ARTICLE_\nLilijana Bizjak Mali\n_START_SECTION_\n\xc5\xbdivljenjepis\n_START_PARAGRAPH_\nMed leti 1985 in 1990 je \xc5\xa1tudirala biologijo na Oddelku za biologijo Biotehni\xc5\xa1ke fakultete, Univerze v Ljubljani, kjer je diplomirala pod mentorstvom prof. dr. Borisa Buloga. Leta 1991 je postala asistentka na Oddelku za biologijo, leta 1995 pa asistentka za podro\xc4\x8dje Funkcionalne morfologije vreten\xc4\x8darjev na Oddelku za biologijo. Istega leta je na Biotehni\xc5\xa1ki fakulteti magistrirala pod mentorstvom prof. dr. Borisa Buloga in somentorice prof. dr. Nade Pipan. Leta 2002 je promovirala v doktorja biolo\xc5\xa1kih znanosti, MSc na Oddelku za biologijo, Biotehni\xc5\xa1ka fakulteta, Univerza v Ljubljani (mentor prof. dr. Boris Bulog in somentorica prof. dr. Vera Ferlan Marolt)_NEWLINE_Lilijana Bizjak Mali danes dela na Oddelku za biologijo Univerze v Ljubljani. S svojo ekipo v zadnjem \xc4\x8dasu prou\xc4\x8duje delovanje organizma \xc4\x8dlove\xc5\xa1ke ribice, s \xc4\x8dimer nadaljuje delo svojega mentorja, dr. Borisa Buloga. Skupina se ukvarja predvsem s prou\xc4\x8devanjem biolo\xc5\xa1kih prilagoditev \xc4\x8dlove\xc5\xa1ke ribice na jamsko okolje, delovanjem njenih razmno\xc5\xbeevalnih organov, njene genetike, bolezni in njenih zajedavcev.'